থানা-পুলিশ ও স্থানীয় সূত্রে জানা গেছে, সিরাজগঞ্জ জেলা পরিষদ চেয়ারম্যান জেলা আওয়ামী লীগের সভাপতি সাবেক মৎস্য ও প্রাণিসম্পদমন্ত্রী আবদুল লতিফ বিশ্বাসের বেলকুচি পৌর শহরের কামারপাড়া মহল্লার বাড়িতে আজ শুক্রবার সকালে জাকাতের কাপড় বিতরণ করা হচ্ছিল। এ সময় লোকজনের প্রচণ্ড চাপে বাড়ির প্রধান ফটক আকস্মিকভাবে খুলে যায়। এ সময় শত শত নারী-পুরুষ একসঙ্গে ভেতরে প্রবেশ করতে শুরু করেন। লোকজনের ভিড়ের কবলে পড়ে কর্মরত পুলিশ সদস্যসহ কয়েকজন পদদলিত হয়ে আহত হন। আহত ব্যক্তিদের প্রথমে বেলকুচি উপজেলা স্বাস্থ্য কমপ্লেক্সে নেওয়ার পর বাতাসা রানিকে কর্তব্যরত চিকিৎসক মৃত বলে ঘোষণা করেন। বাকিদের প্রাথমিক চিকিৎসা দেওয়া হয়। এঁদের মধ্যে অজ্ঞাতনামা (৫৫) এক নারীকে মুমূর্ষু অবস্থায় সিরাজগঞ্জ ২৫০ শয্যা হাসপাতালে স্থানান্তর করা হয়।